Ojamaa sai kahemängulise keelu ja Anieri vastu ei mängi - Sport
Henrik OjamaaFoto: Heiki Rebane
Šotimaa Jalgpalliliit otsustas viimases liigakohtumises punase kaardi teeninud Henrik Ojamaale määrata kahemängulise keelu.
Kuna tormis kahjustada saanud Motherwelli koduväljaku Fir Park Stadiumi seisukorra tõttu lükati eestlase praeguse koduklubi laupäevane mäng Kilmarnocki vastu märtsisse, siis tähendab määratud keeld, et Ojamaa ei saa tiimi aidata ei Celticu ega Henri Anieri värske leivaisa Dundee Unitedi vastu, kirjutab Soccernet.ee.
Mängukeelu tõttu saab Ojamaa platsile naasta alles 31. jaanuari mänguks Saint Johnstone'i vastu ning seega kerkib esile ka küsimus, kas sel hooajal kolm liigaväravat löönud eestlast enam üldse Šotimaal pallimas näeb.
Nimelt lõpeb Varssavi Legiale kuuluva Ojamaa laenuleping Motherwelliga just jaanuari lõpus ning viimastes intervjuudes on Eesti koondislane sõnanud, et edasise tuleviku osas veel selgust majas ei ole.
VIDEO: Vaata, mille eest sai Ojamaa Šotimaal punase kaardi
Henri Anier tagasi Šotimaale, Liivak Hispaania liigasse